Publication: Magyar Közlöny
Issue: MK-2000-78 (Year: 2000, Number: 78)
Era: 1990-2004
Section: 7 5/1977. (XII. 3.) KPM rendelet a hajózási műszaki felügyeleti tevékenységre vonatkozó rendelkezéseknek, valamint a tengeri és a belvízi
Paragraph Index: 239

7 5/1977. (XII. 3.) KPM rendelet a hajózási műszaki felügyeleti tevékenységre vonatkozó rendelkezéseknek, valamint a tengeri és a belvízi hajók műszaki felügyeleti előírásainak kiadásáról. 3.1.2. Az acélból és alumíniumötvözetből készített hajótest anyagának jól hegeszthetőnek kell lennie. Az építéshez legalább 200 MPa folyáshatárú acél, illetve legalább 70 MPa folyáshatárú alumíniumötvözet használható. 3.1.3. Az acél hajótest fenék- és fedélzeti lemezelésének vastagsága nem lehet kevesebb, mint 1,5 mm a csónakoknál és a 6 m-nél rövidebb kishajóknál; 2,0 mm a 6—8 m testhosszúságú kishajóknál; 2,5 mm a 8—10 m testhosszúságú kishajóknál; 3,0 mm a 10—20 m testhosszúságú kishajóknál. A keresztbordák és a hosszmerevítők közötti távolság a fenéklenez vastagságának 175-szörösét nem haladhatja meg. 3.1.4 Alumíniumötvözetből készített hajótestnél a 3.1.3. pontban előírt lemezvastagságot 25%-kal meg kell növelni. 3.1.5. A palánkolt vagy lécezett, fából készült hajótestek héjazatvastagsága nem lehet kevesebb, mint 8 mm a csónakoknál és a 6 m-nél rövidebb kisgéphajóknál; 12 mm a 6—8 m testhosszúságú kisgéphajóknál; 15 mm a 8—10 m testhosszúságú kisgéphajóknál; 20 mm a 10—20 m testhosszúságú kisgéphajóknál. A palánkolt vagy lécezett, fából készült vitorlás kishajóknál a hajótest szilárdságát számítással kell igazolni. 3.1.6. A vízálló ragasztású rétegelt lemezből készített hajótestek héjazatvastagsága nem lehet kevesebb, mint 4 mm a csónakoknál és a 6 m-nél rövidebb kishajóknál; 8 mm a 6—8 m testhosszúságú kishajóknál; 12 mm a 8—10 m testhosszúságú kishajóknál; 15 mm a 10—20 m testhosszúságú kishajóknál. A vízálló ragasztású rétegelt lemezből készített hajótestek héjazatának részeit csak bordán, hosszmerevítőn vagy takarólécen lehet illeszteni. 3.1.7. A műanyagból készített hajótestek szerkezete a vonatkozó szabványoknak feleljen meg. 3.2. Stabilitás és szabad oldalmagasság8 3.2.1. A tengeri vízijárműnek az 1. fejezet szerinti kategóriának és a gyártó által előírt maximális terhelésnek (3.6. pont) megfelelő stabilitással és szabad oldalmagassággal/biztonsági távolsággal kell rendelkeznie. 3.2.2. A belvízi csónakok és kishajók legkisebb biztonsági távolsága

Source: https://magyarkozlony.hu/hivatalos-lapok/7044fb5e6f1692ab1a779e1277414bf8d1a38f6d/dokumentumok/0291ac70d7c2c3c0b276d29abd14024b8e1650a4/letoltes